open-index/open-wikipedia-markdown huggingface dataset:
(36779) 2000 SW1

**(36779) 2000 SW1** estas tre malgranda sed treege hela marsrenkonta asteroido malkovrita la  en la kadro de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

Ĝia orbito malproksime tanĝas tiun de Marso sed ne traira ĝin. Ĝia marsa MOID estas 0,237481 astronomia unuo, tie estas 35,527 milionoj da km.

## Eksteraj ligiloj
* 
* 
* 

Kategorio:Marsrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2000
Blind Willie McTell

**Blind Willie McTell** (denaske **William Samuel McTier**; 5a de Majo, 1898 – 19a de Aŭgusto, 1959) estis kantisto kaj gitaristo de Piedmonta bluso kaj ragtimo. Li ludis per flua, sinkopa fingrostila gitartekniko, komuna inter multaj reprezentantoj de Piedmonta bluso. Malkiel siaj nuntempuloj, li uzis nur dudek-kordan gitaron. McTell estis ankaŭ entuziasma glitogitaristo, malofta okazo inter ragtimaj blusistoj. Lia voĉa stilo, de milda kaj ofte trankvila tenoro, ege apartiĝis el tiu de multaj el la pli akraj voĉoj de kantistoj de Delta bluso kiaj Charley Patton. McTell ludis laŭ variaj muzikaj stiloj, kiaj bluso, ragtimo, religia muziko kaj hokumo.

McTell naskiĝis en Thomson, Georgio. Li lernis ludi gitaron frue dekjarulo. Li tuj iĝis stratmuzikisto en kelkaj urboj de Georgio, kiaj Atlanto kaj Augusta, kaj sonregistris por la unua fojo en 1927 por Victor Records. Li neniam produktis ĉefan sukceson, sed li havis fekundan registrokarieron kun diversaj markoj kaj laŭ diversaj nomoj en la 1920-aj kaj 1930-aj jaroj. En 1940, li estis registrita de la folkloristo John A. Lomax kaj Ruby Terrill Lomax por la popolkanta arkivo de la Kongresa Biblioteko. Li estis aktiva en la 1940-aj kaj 1950-aj jaroj, ludante sur la stratoj de Atlanto, ofte kun sia longdaŭra asociano Curley Weaver. Du pliajn fojojn li registris profesie. Liaj lastaj registraĵoj originiĝis dum subita sesio registrita de Atlanta registrovendeja posedanto en 1956. McTell mortis tri jarojn poste, suferinta dum jaroj pro diabeto kaj alkoholismo. Spite sian mankon de komerca sukceso, li estis unu el la malmultaj blusmuzikistoj siageneraciaj kiuj plue aktive ludis kaj registris dum la 1940-aj kaj 1950-aj jaroj. Li ne vivis sufiĉe por vidi la revivigon de la usona popolmuziko, en kiu multaj aliaj blusmusikistoj estis "remalkovritaj."

La influo de McTell etendiĝis al ampleksa gamo de artistoj, kiaj la Allman Brothers Band, kiuj ludis lian "Statesboro Blues," kaj Bob Dylan, kiu omaĝis lin per sia kanto de 1983 nome "Blind Willie McTell," kies rekantaĵo estis "And I know no one can sing the blues like Blind Willie McTell" (Kaj mi scias, ke neniu povas kanti bluson kiel Blind Willie McTell).

## Notoj 
## Bibliografio 
* Bastin, Bruce. Red River Blues: The Blues Tradition in the Southeast. Urbana and Chicago: University of Illinois Press, 1986, 1995. ISBN 0-252-06521-2, ISBN 978-0-252-06521-7.
* Charters, Samuel, ed. Sweet as the Showers of Rain. Oak Publications, 1977, pp, 120–131.
* Gray, Michael. Hand Me My Travelin' Shoes: In Search of Blind Willie McTell. Chicago Review Press, 2009.

Kategorio:Usonaj blusaj kantistoj
Kategorio:Usonaj blusaj gitaristoj
Kategorio:Blindaj muzikistoj
Blind Boy Fuller

**Blind Boy Fuller** (denaske **Fulton Allen**, 10a de Julio, 1904 aŭ 1907 – 13a de Februaro, 1941) estis usona gitaristo kaj kantisto de bluso. El la sonregistritaj blusmuzikistoj de Piedmonto, grupo kiu inkludas Blind Blake, Josh White, kaj Buddy Moss, Fuller estis unu el la plej popularaj ĉe ruraj afrik-usonanoj.

Post longa malsano ekde infanaĝo, li ĉirkaŭ 1928 estis komplete blinda. Li turniĝis al ajna laborposteno kiun li povis trovi kiel kantisto kaj distristo, ofte eĉ ludante surstrate. Studinte sonregistraĵojn de kontreblusaj ludistoj kiel Blind Blake kaj koncertajn ludojn de Gary Davis, Allen iĝis bonkvalita gitaristo, kiu ludis sur stratanguloj kaj ĉe hejmaj festoj en Winston-Salem, Norda Karolino; Danville, Virginio; kaj poste Durham, Norda Karolino. En Durham, ludante ĉe tabakofabrikoj, li disvolvigis lokan sekvantaron, kiu inkludis la gitaristojn Floyd Council kaj Richard Trice, la harmonikisto Saunders Terrell (pli bone konata kiel Sonny Terry), kaj la lavtabulisto kaj gitaristo George Washington pli bone konata kiel Bull City Red.

En 1935, James Baxter Long, administranto de sonregistra entrepreno kaj talenta esploristo en Burlington, Norda Karolino, organizis al Allen registrosesion ĉe la American Recording Company (ARC). Allen, Davis kaj Washington registris kelkajn muzikpecojn en Novjorko, kiel la tradician "Rag, Mama, Rag". Por disvastigi la sonregistraĵojn, Long renomis Allen kiel Blind Boy Fuller kaj Washington kiel Bull City Red.

## Notoj 
Kategorio:Usonaj blusaj kantistoj
Kategorio:Usonaj blusaj gitaristoj
Kategorio:Blindaj muzikistoj
Les Mureaux (stacidomo)

**Les Mureaux** estas franca stacidomo sur linio Parizo-Saint-Lazare - , situanta en komunumo Les Mureaux, en departemento Yvelines, regiono Francilio.

Temas pri stacidomo de SNCF priservata de Linio J de Transilien.

Ĝi situas ĉe kilometra punkto (PK)  de la linio Paris-St-Lazare - Le Havre (340000).

## Interkonektoj 
*  Transdev Ecquevilly 28 38 41
*  Express 80
*  Mantois A14M 17
*  Poissy - Les Mureaux N1 02 (e) 02 (m) 03 (m) 3S2 04 05 (e) 05 (m) 06 (m) 07 12 (e) 13 (e) 18 19 21 21a 32 (e) 33 (e) 26 100 311 312 313 502 A14 Les Mureaux Soirée Les Mureaux
*  Meulan - Les Mureaux
*  N151

## Projektoj 
*  

## Vidu ankaŭ 
* Transilien
* Transilien J
* Stacidomoj de Transilien
* Les Mureaux

## Eksteraj ligiloj 
* 
* 

Kategorio:Stacidomoj de Francio
Kategorio:RER de Francilio E
Kategorio:Transilien J
Kategorio:Fervojaj stacioj en Yvelines
Kategorio:Les Mureaux
Kategorio:Fret SNCF
Worked All Continents

**Worked All Continents** aŭ **WAC** estas radioamatora diplomo akirebla pere de konfirmo de radioamatoraj kontaktoj kun aliaj radioamatoroj el 6 kontinentoj (listo laŭ la diploma regularo). Laŭ la programo la listo de kontinentoj kontaktendaj estas: Afriko, Azio, Eŭropo, Nordameriko, Sudameriko kaj Oceanio (plus Aŭstralio kaj Havajo). Antarkto ne estas en la listo de kontinentoj de la diplomo. 
La diplomo WAC estas unu el la plej malnovaj radioamatoraj diplomoj. La sponsoro estas Internacia Amatora Radia Unio (IARU). La unua radioamatoro kiu atingis ĝin estis 6OI en 1926 kvankam la starto de la diplomprogramo estis en 1930. Nuntempe estas sufiĉe facile atingi ĝin, ĉefe dum grandaj radioamatoraj konkursoj en kiuj en unu tago oni povas ĝin atingi pro la kvanto da radioamatoroj, kiuj aktivas samtempe.

## Baza diplomo 
La bazan WAC diplomon eblas akiri post pruvo de ambaŭdirekta kontakto per konfirmkartoj. Oni povas uzi kiun ajn kombinon de bendoj kaj elsendmodoj. Specialaj diplomoj estas por satelitaj kontaktoj, fonio, telegrafio, radioteletajpo, kaj aliaj modoj.

## Aldonoj 
Aldonoj eblas por simplaj bendaj kontaktoj faritaj en unu el la radioamatoraj bendoj je 160 metroj, 80 metroj, 40 metroj, 30 metroj, 20 metroj, 17 metroj, 15 metroj, 12 metroj, 10 metroj, 6 metroj, 2 metroj, 70 centimetroj, 23 centimetroj aŭ specife uzante iun specifan elsendmanieron sendepende de la bendo. Ankaŭ estas diplomo por QRP kontaktoj kaj aldonoj estas ankaŭ por la specifaj bendoj je 160 metroj, 80 metroj, 6 metroj, 2 metroj, 70 centimetroj aŭ 23 centimetroj.

## 5 Benda WAC 
Plej malfacila akirebla diplomo estas la kvinbenda WAC. Ĝi estas transdonita al radioamatoroj, kiuj sukcese konfirmis ambaŭdirektajn kontaktojn kun ĉiuj el la ses kontinentoj en la jenaj 5 bendoj (80, 40, 20, 15 kaj 10 metroj), krome estas aldono por plia bendo 160m. Por tiu ĉi diplomo ne validas la kontaktoj faritaj en la WARC bendoj (30, 17 kaj 12 metroj).

## Vidu ankaŭ 
* Radioamatora diplomo
* DX Century Club
* Worked All States
* Worked All Zones

## Referencoj 
## Eksteraj ligiloj 
* IARU Informoj pri WAC 

Kategorio:Amatora radio
Kategorio:Radioamatoraj diplomoj
Géza Mészáros (pentristo)

**Géza Mészáros** [mEsAroŝ], laŭ hungarlingve kutima nomordo **Mészáros Géza** estas hungara pentristo.

Géza Mészáros http://www.kieselbach.hu/muvesz/meszaros-geza_3556 naskiĝis la  en Budapeŝto.

## Biografio 
Géza Mészáros frekventis belartan gimnazion en sia naskiĝurbo, poste li akiris diplomon en Hungara Belarta Altlernejo en 1969. Lia ĉefinstruisto estis Aurél Bernáth. Inter 1969-1974 li lernis de la sama majstro la freskoteknikon grandparte helpe de stipendio. En 1977 li debutis en ekspozicio. En la sekva jaro li havis stipendion en la reĝa belarta akademio en Bruselo. Li studvojaĝis al Benelukso kaj Siberio (1978), Kartvelio kaj Turkio (1979), Kubo (1983, 1984), Egipto (1986), Usono (1994). Inter 1981 kaj 1994 li havis atelieron en uzino pri paperoj, kie li kreis artaĵojn (ekzemple pentraĵojn, reliefojn) per paperaj krudmaterialoj. Inter 1981-1984, poste en 2005 li ricevis stipendiojn. Inter 1994-1998 li estis arta gvidanto de metiejo pri gobelinoj, poste li revenis al la paperoj. Li ricevis (ankaŭ eksterlandajn) premiojn inter 1976-2004. Li havas edzinon, kiu naskis 3 gefilojn.

## El solaj ekspozicioj 
* Arthalo Budapeŝto (1977)
* Barcelono (1987)
* Parizo (1988, 2006)
* Budapeŝto (1996, 2013)
* Karlovy Vary (2004)
* Stuttgart (2012)

## El kolektivaj ekspozicioj 
* Parizo (1974, 1978)
* Bagdado (1976)
* Londono (1981)
* Budapeŝto (1992, 2001, 2013)
* Kopenhago, Edmonton (1996)
* Romo (2006) 
* Szeged (2013)

## Elektitaj pentraĵoj 
* Palánk
* Fekete négyzetben aranykereszt
* Narancs kapu
* Aszuföld
* Só és arany

## Liaj libroj 
* Égi ásatások, 2004.
* Az Egyetlen Dimenzió, 2000.
* Vidéki Bolygó, 1999.

## Fontoj 
* hungarlingva biografio kun foto
* hungarlingva biografio kun foto
* hungarlingva biografio 

Kategorio:Hungaraj pentristoj
Kategorio:Budapeŝtanoj
Gøtudanskt

La feroa termino **Gøtudanskt** (aŭ: *Surstrata dana*) estas nomo de dialektsimila versio de la dana lingvo sur la Ferooj. Ĝi interesas pro sia klarega prononco kaj komprenebleco, kontraŭe al la endania versio oficiala.

## Fono kaj realigo 
La dana lingvo instruatas sur la Ferooj devige ekde la tria klasŝtupo. Kiam feroanoj parolas la danan lingvon, krom la gepatran feroan memkompreneble, ili ofte uzas la Gøtudanskt-version; fakte temas pri prononco tre proksima al la skribmaniero. Simila influo de domina lingvo estas ĉe *Sydslesvigdansk/Südschleswigdänisch* en Suda Ŝlesvigo en la germana federacia lando Ŝlesvigo-Holstinio kie influadas la germana lingvo prononce kaj sintakse-vortforme. Ambaŭ realigaj versioj de la dana lingvo krome rifuzas la relative komplikan glotan halton (stød) devigan en multaj unusilabaj vortoj. La lingvo uzitis ankaŭ en la famaj Kingo-psalmoj verkitaj fare de la dana misiisto Thomas Kingo (1634-1703) kaj uzatas ĝis hodiaŭ kiam feroanoj kantas danajn popolajn kantojn. La (normale anglalingva) metalroka bando *Týr* kantis almenaŭ du kantojn - *Ramund hin unge* (La knabo Ramund) kaj *Sinklars Visa* (La kanto de Sinclair) en la menciita dialekto.

La feroa lingvisto Jógvan í Lon Jacobsen mencias multajn avantaĝojn de la Surstrata dana. Por li ĝi povus eĉ iĝi iamaniere skandinavia lingvafrankao. Krome tiamaniere la feroaj lernantoj multe pli facile lernas la korektan danan ortografion. Ĉiuokaze multe plifaciliĝus la aliro al la dana. Li subtenus enkondukon kaj subtenon de la Stratdana versio en instruado de la dana lingvo sur la Ferooj.

## Literaturo 
* Amy Fuglø: *Eine färöische Kindheit*, Engelsdorfer Verlag, Leipzig 2016, ISBN 978-3-96008-667-3 (originalo en la dana lingvo: *Min Færøske Barndom, 2008)
* Jógvan í Lon Jacobsen: "Føroyskt – Færøsk". En: Sprogpædagogisk Informationscenter og Sprogforum (eld.): *Sprogforum. Tidsskrift for sprog- og kulturpædagogik* 19/2001, p. S. 40–45
* Petersen, H. P.: *Væk af vejen, konge skrejen. Gøtudanskt or Dano-Faroese*, RASK
* Poulsen, J. H. W. 1993: *Gøtudanskt. Odense University Press. — Twenty-eight papers presented to Hans Bekker-Nielsen on the occasion of his sixtieth birthday'', 1993.

## Notoj 
Kategorio:Dana lingvo
Kategorio:Ferooj
Kategorio:Dialektoj
Universitato de Gronlando

eta|350ra|Moderna universitata kampuso, ekde 2009

La **Universitato de Gronlando** (, ) estas la ununura altlernejo en Gronlando. Ĝi situas iomete ekster de la ĉefurbo Nuuk estante membro de la *Arkta universitataro*. Instrua lingvo estas ĉefe la dana, sed ankaŭ la gronlanda (kelkfoje ankaŭ la angla). Rektoro aktuala estas Tine Pars.

## Historio 
Ĝia antaŭa nomo estis *Inuit Instituttet* (Inuita instituto) kaj en 1989 ĝi ricevis statuson de universitato. Ĝi orientiĝas ĉefe pri gronlandaĵoj, arktaĵoj kaj nordatlantikaĵoj. La universitato havas buĝeton de 14,8 milionoj da danaj kronoj submetite al la kultura direktorejo de la gronlanda registaro. Ĝi sendependas ekonomie kaj jure ne nur de aliaj universitatoj de Danio sed ankaŭ de la registaro en Kopenhago. Kunlaborado ja faratas kun universitatoj en Danlando, kun aliaj skandinaviaj landoj kaj kun Kanado. De tie venas ankaŭ docentoj ofte. Ekde 1992 eldonatas ĉiujare la danlingva gazeto *Årsskrift for grønlandsk kultur- og samfundsforskning* (jargazeto pri gronlanda prikultura kaj prisocia esploradoj).

## Ejoj 
Ĝis 2009 la altlernejo gastis en malnova misiejo de 1738 de la Unuiĝo de fratoj en Noorliit ĉe Nuuk. Konstruiginto estis Christian David. Ĝi restaŭritis en 1987; krome ekzistis diversloke aliaj prelegejoj kaj burooj. Sume la universitatanoj povis disponi pri pli ol 1.000 m². En 2009 oni translokiĝis al nova kampuso ĉe *Ilimmarfik*, en modernan centron pri trejnado, esplorado, dokumentado kaj scienctransdonado.

## Institutoj 
Jenas kvar institutoj:
* Administrado (ekonomikoj, jurscienco ktp.)
* Historioj kultura kaj socia
* Filologio gronlanda kaj amaskomunikilscienco
* Teologio

En la universitata biblioteko troviĝas pli ol 20.000 volumoj kaj 125 fakgazetoj pri ekonomio, politiko, administrado, historio, antropologio, arkeologio, lingviko, literaturscienco, komunikilscienco kaj teologio.

## Akceptkondiĉoj kaj profesiaj perspektivoj 
Krom pozitiva trapaso de abiturienta ekzameno postulatas konoj perfektaj en la lingvoj dana kaj gronlanda kaj averaĝaj konoj de la angla lingvo. Ĉiujare akceptatas inter 25 kaj 40 studontoj. Eksterlandanoj devas esti jam antaŭe membroj de alia universitato kaj esti pasintaj minimume du jarojn ĉeuniversitatajn. Instruado en la angla maloftas tamen, krome ili devas esti finance sendependaj. Gastado en porstudenta hejmo, post plenumo de ĉiuj antaŭkondiĉoj, normale senproblemas. Pro malabundo da studintoj konantaj la gronlandan lingvon demando surlaborlokmerkate altas. Finstudintoj laboras en la centra kaj komunuma administradoj, kiel gimnaziaj pedagogoj, ĉe kulturaj kaj ekonomiaj institucioj. La teologojn kore bonvenigas la surloka luterana eklezio.

## Vidu ankaŭ 
* Nacia biblioteko de Gronlando

## Eksteraj ligiloj 
* Hejmpaĝo 
* Katalogo surreta de la biblioteko universitata

Kategorio:Gronlando
Gronlando
Kategorio:Nuuk
Kategorio:Organizaĵoj fonditaj en 1987
Kategorio:Lernejoj fonditaj en 1980-1989
Attila Meszlényi

**Attila Meszlényi** [meslEnji], laŭ hungarlingve kutima nomordo **Meszlényi Attila** estis hungara pentristo, ilustristo, ekologia verkisto, reĝisoro, muzikisto.
eta|Memortabulo fare de Attila Meszlényi
Attila Meszlényi https://www.biralat.hu/muveszek/meszlenyi_attila_.3571.html?pageid=56  naskiĝis la  en Budapeŝto.

## Biografio 
Attila Meszlényi frekventis belartan mezlernejon en sia naskiĝurbo. Post la abituriento en 1972 li ne plulernis, ĉar li kredis, ke memedukado estas inda pli ol altlerneja eduko. Li pasigis la sekvajn jarojn farante diversajn, plejparte fizikajn laborojn, ekzemple bakisto, dekoraciisto, ktp. Li okupiĝis pri artoj en sia libertempo. Inter 1977-1979 li estis reĝisoro de desegnofilmoj, poste li ilustris proksimume 200 librojn. En 1983 li fondis barokan orkestron, kie li estis flutisto dum jardeko. En 1987 li komencis pentradi, preskaŭ senescepte sovaĝbestojn. En 2006 li retiriĝis, sed li multe publikas en interreto. Li ricevis 3 premiojn inter 1984-1998.

## El solaj ekspozicioj 
* Körmend (1985, 1988)
* Budapeŝto (1987, 1996, 1999)
* Bruselo (1998)
* Keszthely (2014)

## El kolektivaj ekspozicioj 
* Hatvan (1999)
* Budapeŝto (1999, 2003
* Szentendre (2004, 2006)

## Elektitaj pentraĵoj 
* Magasles
* Bőgő bika
* Róka
* vidu la bildojn!

## Elektitaj desegnofilmoj 
* *Hajrá, vadmacskák!*
* *Ki táncol Lukréciával?*
* *Tündér Erzséböt*

## Elektitaj libroj 
* *Csigakalauz* (1994)
* *A világvége illemtana. Túlélőkönyv* (2008)
* *Olajfestés. Vadon élő állatok* (2012)
* *Művészeti állatismeret. Madarak, emlősök* (2016)

## Liaj komponaĵoj 
* *A tenger éneke*
* *Könnyű darabok gitárra 17. és 18. századi művekből*

## Fontoj 
* hungarlingva biografio kun foto
* hungarlingva biografio kun bildoj 
* hungarlingva biografio 

Meszl%C3%A9nyi_Attila_Erd%C5%91sz%C3%A9li_tiszt%C3%A1s.jpg|Erdőszéli tisztás
Meszlényi_Attila_Rajztáblakép_gerinccel.jpg|Rajztáblakép gerinccel
Meszlényi_Attila_Nyúl.jpg|Nyúl

Kategorio:Hungaraj pentristoj
Kategorio:Hungaraj ilustristoj
Kategorio:Hungaraj verkistoj
Kategorio:Hungaraj flutistoj
Kategorio:Hungaraj reĝisoroj
Kategorio:Budapeŝtanoj
36782 Okauchitakashige

***Okauchitakashige*** estas malgranda, malhela asteroido de la ĉefa asteroida zono malkovrita la  far'de la teamo de la astronomia kampanjo BATTeRS elde la observatorio de Bisei (Okajama, Japanio).

## Nomo 
Ĝia nomo honoras *Takashige Okauchi*, kiu kontribuis al la retrovo kaj enketo pri la meteorŝtono " *Kokubunji Inseki* ". Li partoprenis al aktivoj de la *Nihon Supesugado Kjokaj* (Japana Asocio de Kosmogvato), kiel " *Spaceguard Tanteidan* ".

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de BATTeRS
Kategorio:Astronomiaj objektoj malkovritaj en 2000
Lőrinc Dunaiszky

**Lőrinc Dunaiszky** [dunaiski], slovake **Vavrinec Dunajský,** laŭ hungarlingve kutima nomordo **Dunaiszky Lőrinc** estis hungara skulptisto.
[eta|Statuo pri [Sankta Jozefo fare de Lőrinc Dunaiszky en Preĝejo Sankta Jozefo (Józsefváros)]]
Lőrinc Dunaiszky http://lexikon.katolikus.hu/D/Dunaiszky.html naskiĝis la  en Libetbánya (Hungara reĝlando, nuntempa Ľubietová en Slovakio), li mortis la  (laŭ alia informo la mortojaro estas 1835) en Pest (urbo) (Hungara reĝlando).

## Biografio 
Lőrinc Dunaiszky studis en Akademio de Belartoj de Vieno inter 1804 kaj 1809. Post siaj studoj li establis metiejon por skulptaĵoj en urbo Pest, kie laboris baldaŭe liaj filoj kaj kelkaj aliaj laboristoj. La metiejo funkciis ĝis 1865 kaj tio konstante havis ekleziajn kaj profanajn mendojn. Li havis edzinon, kiu naskis filojn.

## Ekspozicioj 
* Pest (1830)

## Elektitaj ekleziaj skulptaĵoj 
* Ŝtona skulptaĵo pri Tereza el Avilo en fasado de Preĝejo de Tereza el Avila (Terézváros) (1811)
* predikejo de Luterana preĝejo (Belváros) (1811)
* predikejo kaj altaro de luterana preĝejo en Mezőberény (1819)
* statuo pri Sankta Jozefo en fasado de Preĝejo de Sankta Jozefo (Józsefváros) (1822)
* ĉefaltara pentraĵo kun skulptetoj en Kirko Sankta Kruco (Cegléd) (1827-1830)
* marmora statuo pri Sankta Maria en Nagyatád

## Elektitaj profanaj skulptaĵoj 
* bustoj pri:
** Marteno Lutero (gipso)
** Francisko la 1-a (Aŭstrio)
** Jozefo Antono Johano de Habsburgo-Loreno
* Ecce Homo (ligna skulptaĵo)
* tombomonumento pri Sámuel Tessedik (pastoro, 1742–1820)
* Halárus leány (ornamputo, 1862)
* pluraj ornamaĵoj en Budapeŝto

## Fontoj 
* hungarlingva biografio 
* hungarlingva biografio
* hungarlingva biografio (la koncerna teksto estas legebla en la 2-a punkto)

Deák téri Evangélikus templom, szószék (Dunaiszky Lőrinc), 2016 Budapest.jpg|Predikejo en Luterana preĝejo (Belváros)
Roman Catholic parish church. 18th C. painting. - Cegléd, Hungary.JPG|Altara bildo de Kirko Sankta Kruco (Cegléd)

Kategorio:Hungaraj skulptistoj
Foldo kaj lango

[eta|420x420ra|Pecoj de ligno por [pargeto kun foldo en unu flanko kaj lango ĉe la alia.]]
**Foldo kaj lango** estas sistemo por kunigi similajn objektojn rando al rando. La foldo troviĝas en la rando de tabulo, ricevonta la langon elstaran ĉe la rando de alia tabulo, tiel ke ambaŭ kuniĝas. Plejparte ĝi estas uzata por ligno, en planko-kovrado, pargeto-farado, kovrado de muroj per paneloj kaj en similaj konstruoj.

Lango kaj foldo permesas kunigi du ebenajn pecojn tiel, ke ili formu solan ebenan surfacon.

Kategorio:Lignoprilaboro
Alkoholseruro

eta|175px|Alkoholseruro
**Alkoholseruro** estas aparato por kontroli la nivelon de alkoholo en la sango de kondukonto, antaŭ ol doni al la kondukonto la rajton stiri la aŭtomobilon.

Alkoholseruro mezuras per spira testo, ĉu kaj kiom multe la kondukanto trinkis alkoholon. Por malhelpi fraŭdon, la kondukanto devas blovi kelkajn fojojn laŭ la vojo. La kondukanto tiam havas kelkajn minutojn por re-provo, aliokaze eraro estos generita kaj la persono implikita estos ekskludita de la programo.

Alkoholseruro povas esti instalita en ĉiu aŭto kaj povas esti uzata de ĉiuj. La (alta) kosto por tio estas kutime devige pagita de la "alkohola krimulo".

Eksperimentoj kun alkoholseruro jam estis faritaj interalie en Nederlando, Usono, Kanado kaj Aŭstralio. Ekde la 1-a de julio, belgaj kondukantoj kiuj estas 'kaptitaj' kun pli ol 1,8 por mil da alkoholo en la sango, devos instaligi aparaton en sia aŭto. Laŭ studoj de la trafika instituto VIAS, alkoholseruro reduktas la riskon de recidivismo de almenaŭ 75 procento..

## Referencoj 
Kategorio:Aŭtomobilaj sekurecteknologioj
Kategorio:Alkoholo
Kategorio:Transporta juro
36783 Kagamino

**Kagamino** estas asteroido de la ĉefa asteroida zono malkovrita la 23-an de septembro 2000 far'de la teamo de la programo BATTeRS elde la observatorio de Bisei (Okajama, Japanio). Ĝi estas en orbita resonanco 1:2 kun Marso.

## Nomo 
Ĝi ricevis la nomon de la urbo Kagamino en nordo de la gubernio Okajama. La Centro de Kamisaibara de *Spaceguard* troviĝas en tiu urbo.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de BATTeRS
Kategorio:Astronomiaj objektoj malkovritaj en 2000
Vladimir Granat

**Vladimir Granat** aŭ plennome **Vladimir Vasiljeviĉ Granat** - cirile Владимир Васильевич Гранат, angle latinliterigata *Vladimir Vasilyevich Granat* - estas rusia futbalisto. Li naskiĝis  en Ulan-Ude, do nun estas -jara.

Ekde la jaro 2017 li profesie ludas futbalon en la unua vira teamo de la klubo *Rubin Kazan*. Krome Vladimir Granat ekde la jaro 2013 estas membro de la rusia nacia teamo de futbalo. Kadre de ĝi li kunkonkuras pri la Futbala Mondpokalo 2018 en Rusio. Matĉe li en la nacia teamo de 2018 rekoneblas per la numero "13".

Kategorio:Naskiĝintoj en Rusio
Kategorio:Ludistoj de Rusia nacia futbalteamo
Preĝejo Ĉiuj Sanktuloj (Zalalövő)

**Preĝejo Ĉiuj Sanktuloj** estas romkatolika Monumento historia en Hungario, en urbo Zalalövő, en iama vilaĝo Zalamindszent.

## Historio 
Plej ofte oni opinias, ke tiu ĉi romanika kirko estis konstruita proksimume en 1250. La unua mencio okazis en 1414. Pro la kontraŭturkaj bataloj la preĝejo ruiniĝis en fino de la 16-a jarcento, en 1747 ĝi estis rekonstruita, tiam oni konstruis pli grandan sanktejon. Ekde 1820 la preĝejo havas turon. En 1972 oni restaŭris la preĝejon.

## Konstruaĵo 
La preĝejo situas sola en korto. La fasado estas simetria, meze la kvadrata turo reliefas. La navo havas 3 romanikajn fenestrojn en la dekstra flanko, la alia flanko estas senfenestra. La absido estas duonronda.

Kermeso okazas en la 1-an de novembro.

## Fontoj 
* hungare kun fotoj
* hungare kun foto 
* hungare kun fotoj
* hungare kun fotoj
eta|maldekstra|Vido al la preĝejo de Zalalövő

Zalalövő
Zalalovo
Barbecue Bob

**Robert Hicks**, pli bone konata kiel **Barbecue Bob** (11a de Septembro, 1902 – 21a de Oktobro, 1931), estis frua usona muzikisto de Piedmonta bluso. Liaj kromnomo estis derivita el lia laboro kiel ĉefkuiristo en kradrosta restoracio. Unu el la du konservitaj fotoj pri li montras lin ludanta gitaron kaj vestanta longan blankan antaŭtukon kaj ĉarelon de kuiristo.

Lia unua disko, nome "Barbecue Blues", estis registrita en Marto 1927. Tiu disko tuj vendis 15,000 kopiojn kaj faris lin la plej bone vendanta artisto en la konkurenca serio de Columbia. Post tiu dekomenca sukceso, lia posta publikaĵo firme establis lin en la konkurenca merkato. Je sia dua registrosesio, en Novjorko en Junio 1927, li registris "Mississippi Heavy Water Blues", nome kanto inspirita de la Granda Misisipia Inundo de 1927. Tiu kanto kaj aliaj bluspublikaĵoj liaj estis tre popularaj, kaj liaj registraĵoj estis venditaj pli ol tiuj de aliaj Atlantaj blusmuzikistoj.

En Aprilo 1930, li registris "We Sure Got Hard Times Now", kiu enhavas akrajn referencojn al la Granda Depresio. Barbecue Bob estis ĉefe blusmuzikisto, sed li registris ankaŭ kelkajn tradiciajn kantojn kaj spiritualojn, kiel "When the Saints Go Marching In", "Poor Boy, Long Ways from Home" kaj "Jesus' Blood Can Make Me Whole". Barbecue Bob registris ankaŭ kiel membro de la *Georgia Cotton Pickers* en Decembro 1930, grupo konsistanta el Bob kaj la gitaristo Curley Weaver kaj la harmonikisto Buddy Moss.

## Notoj 
## Bibliografio 
* Bastin, Bruce. Red River Blues: The Blues Tradition in the Southeast. Urbana and Chicago: University of Illinois Press, 1986, 1995. ISBN 0-252-06521-2, ISBN 978-0-252-06521-7.
* Charters, Samuel, ed. Sweet as the Showers of Rain. Oak Publications, 1977, pp, 120–131.

Kategorio:Usonaj blusaj kantistoj
Kategorio:Usonaj blusaj gitaristoj
Paweł Janik

**Paweł Janik** (naskiĝis la 28-an de junio 1895 en Hacie apud Racibórz, mortis la 7-an de aŭgusto 1978 en Panewniki), pola katolika kleriko, esperantisto.

## Vivo
Paweł Janik finis mezlernejon en Chorzów, en la jaroj 1915-1920 (kun paŭzo por soldatservo dum la unua mondmilito) frekventis al Supera Animzorga Seminario en Vroclavo, kie julie 1920 ordiniĝis. Laboris kiel vikario en Łagiewniki, Tarnowskie Góry kaj Malnova Chorzów. Julie 1929 estis nomumita paroĥestro de nova paroĥo en Świerklany (distrikto Rybnik). Tiupostene okupiĝis pri konstruo de preĝejo (poste ankaŭ de paroĥestrejo) kaj pri socia agado. Li kontribuis al ekesto de kvar filioj de Katolika Agado. La milita periodo damaĝis lian sanon; post la milito okupiĝis pri rekonstruo de la preĝejo, sed fine en 1947 estis translokigita al malpli granda paroĥo en Gierałtowice (distrikto Gliwice). En 1962 transiris al la stato de ripozo, lastajn dekkelkajn vivjarojn pasigis en Panewniki.

Pastro Janik, kune kun frato Maksymilian (ankaŭ kleriko), apartenis al frontaj polaj esperantistoj en Silezio. Fine de la 20-aj jaroj de la 20-a jarcento fondis Propagandan Fakon de Pola Katolika Esperanto-Unio, estanta filio de Internacia Katolika Esperanto-Unio. Laboro pri vivigo de memstara pola organizaĵo asociiĝanta katolikojn-esperantistojn rompis por kelkaj jaroj lian intensan agadon en la paroĥo; finfine en 1938 fondiĝis sub lia gvido Pola Katolika Esperanto-Ligo kun sidejo en Świerklany. La organizaĵon apogis primaso Hlond, kaj de la medio simila al la Ligo devenis interalie esperantisto pastro Henryk Paruzel.

En 1970 festis jubileon de la 50-jariĝo de la ordino. Unu el parolistoj dum la jubileaj solenaĵoj estis apostola administranto Bolesław Kominek (estonta vroclava ĉefepiskopo kaj kardinalo), kiu kunlaboris kun la pastro Janik ankoraŭ dum lia laboro en Świerklany. Pastro Kominek diris i.a.: *Mi trapasis preskaŭ ĉiujn landojn de Eŭropo kaj povas kuraĝe konstati, ke inter klerikaro la plej laboremaj estas sacerdotoj en Pollando, kaj inter la polaj sacerdotoj al la plej fervoraj membriĝas la sileziaj, kaj ĉe la pinto de la lastaj sendube staris pastro Paweł Janik*.

Li mortis en la aĝo de 83 jaroj en Katowice-Panewniki, entombigita en paroĥa tombejo en Świerklany. Distingita de papo Pio la 11-a per ora kruco de la papa ordeno *Pro Ecclesia et Pontifice*. Lian nomon portas unu el stratoj de Zabrze.

## Vidu ankaŭ
* Czesław Biedulski

## Eksteraj ligiloj 
* sylwetka na stronie parafii Św. Anny w Świerklanach  Silueto en la paĝo de paroĥejo

Kategorio:Polaj romkatolikaj pastroj‎ 
Kategorio:Polaj esperantistoj
Curley Weaver

**Curley James WEAVER** (25a de Marto, 1906 – 20a de Septembro, 1962) estis usona muzikisto de bluso, konata ankaŭ kiel **Slim Gordon**.

Weaver translokiĝis al Atlanto en 1925, kie li laboris kiel laboristo kaj ludis surstrate kaj je sociaj festoj. Li por la unua fojo registris en 1928, por Columbia Records, kaj poste publikigis sonregistraĵojn en kelkaj diversaj markoj. Li registris de si mem dum la 1920-aj kaj 1930-aj jaroj, unue laŭ la stilo lernita de sia patrino kaj poste en la disvastigita stilo Piedmont, sed li estis plej bone konata pro duoj kun Blind Willie McTell, kun kiu li laboris ĝis la 1950-aj jaroj, kaj pro sia laboro kun Barbecue Bob, Fred McMullen, kaj la harmonikisto kaj gitaristo Buddy Moss. Li estis ankaŭ membro de registaj grupoj *Georgia Browns* (Weaver, Moss, kaj McMullen) kaj *Georgia Cotton Pickers* (Bob, Weaver, kaj Moss), ekzemploj de la tipo de bandoj kiuj ludis ĉe hejmaj festoj tiam.

## Notoj 
Kategorio:Usonaj blusaj kantistoj
Kategorio:Usonaj blusaj gitaristoj
Nacia forsto

en Alasko]]
**Nacia forsto** aŭ   **nacia arbaro**  en Usono estas arbaro sub kontrolo de la federacia registaro, kiu estas administrata de la Usona Forsta Servo. La naciaj forstoj estas uzataj ankaŭ per arbara mastrumado.

La nacia forsta sistemo baziĝas sur leĝo el la jaro 1891. La iniciativo por tiu leĝo ekis de komercistoj kaj terposedantoj en la regiono ĉirkaŭ Los Angeles, kiuj kritikis la domaĝojn en la montaro San Gabriel fare de ranĉeroj. Hodiaŭ ekzistas en Usono 155&nbsp;naciaj forstoj kun entute ĉirkaŭ  769.000&nbsp;km² . la areo estas pli granda ol Germanujo, Polujo kaj Aŭstrio kune. La plej granda parto de la naciaj forstoj troviĝas en okcidenta Usono, precipe en Colorado, Idaho, Montano kaj  Kalifornio. Nur ĉirkaŭ 13&nbsp;% troviĝas oriente de la rivero Misisipo. La plej granda arbaro kun ĉirkaŭ  69.000&nbsp;km² estas  la Tongass en Alasko.

La Naciaj Forstoj ne inkludas nur arbarojn. Tiuj areoj oriente de la Nordamerikaj Grandaj Ebenaĵoj estas ofte rearbarigo de lando, kiu iam estis en posedo de privatuloj kaj nun estas en posedo de la federacio por ekesti tie arbaro. 

## Listo de la naciaj arbaroj 
En la sekvanta listo estas la naciaj arbaroj. Tiuj naciaj arbaroj, kiu etendiĝas sur pluraj ŝtatoj estas listigita sub ĉiu ŝtato, do eblas duoblaj enmetoj de tiuj arbaroj. Ekzistas en la plej multaj ŝtatoj de Usono minimume unu nacia forsto, escepte de  Konektikuto, Delavaro, Havajo, Iovao, Kansaso, Masaĉuseco, Nebrasko, Norda Dakoto, Nov-Ĵerzejo kaj Rod-insulo. Ankaŭ nacia forsto ekzistas en Portoriko.

## Eksteraj ligiloj 
* Offizielle Webpräsenz des US Forest Service (engl.)


Kategorio:Protektitaj areoj en Usono
Kokomo Arnold

**James "Kokomo" Arnold** (15a de Februaro, 1896 aŭ 1901 – 8a de Novembro, 1968) estis usona muzikisto de bluso. Li estis livmana glitgitaristo, kaj lia intensa stilo ludi kaj rapida voĉo tenis lin aparte el liaj samtempuloj. Li akiris sian kromnomon (arta nomo) en 1934 post la publikigo de "Old Original Kokomo Blues" por Decca Records, nome reludversio de la blusa kanto de Scrapper Blackwell pri la urbo Kokomo, Indiano.

## Diskaro 
* Kokomo Arnold (Saydisc Matchbox, 1969)
* Masters of the Blues, vol. 4 (Collector's Classics, 1970)
* Bad Luck Blues 1934–1938 (MCA, 1974)
* Master of the Bottleneck Guitar 1930–38 (Document, 1987)
* Down and Out Blues (Agram, 1990)
* Complete Recorded Works in Chronological Order 1930–1938, vols. 1–4 (Document, 1991)
* King of the Bottleneck Guitar 1934–1937 (Black & Blue, 1991)
* Blues Classics, vol. 1 (Wolf, 1997)
* Old Original Kokomo Blues (P-Vine, 1997)
* Old Original Kokomo Blues 1934–1938 (EMP, 1998)
* Old Original Kokomo Blues (Catfish, 1999)
* Midnight Blues (History, 2000)
* The Essential Kokomo Arnold (Document, 2001)
* The Story of the Blues (Membran Music, 2004)

## Notoj 
Kategorio:Usonaj blusaj kantistoj
Kategorio:Usonaj blusaj gitaristoj
Muzeo Wiesbaden

La **Muzeo Wiesbaden** estas dubranĉa muzeo pri arto kaj naturo en Wiesbaden, la ĉefurbo de la germana federacia lando Hesio. Ĝi estas unu el la tri landaj muzeoj de Hesio, apud tiuj en Darmstadt kaj Kassel.

## Artaj kolektoj 
eta|dekstre|300pt|Carl Spitzweg: *La papiliĉasisto* (ĉ. 1840)

### Malnovaj majstroj 
La muzeo prezentas i.a. verkojn de germanaj, italaj kaj nederlandaj pentristoj el la malfrua mezepoko kaj la frua nova epoko. Inter ili elstaras kelkaj verkoj el norda Italio:

* Alberto Piazza da Lodi: Vizito de Maria (ĉ. 1520)
* Sebastiano del Piombo: Portreto de Giulia Gonzaga (1532)
* Marietta Robusti: Flora (16-a jarcento)
* Alessandro Rosi: La Sankta Familio (meze de la 17-a jarcento)

### Verkoj el la 19-a jarcento 
El la verkoj de la 19-a jarcento menciindas:

* Carl Spitzweg: La papiliĉasisto (ĉ. 1840)
* Ludwig Knaus: Promenado en la Ĝardeno Tuileries (ĉ. 1855)
* Anselm Feuerbach: Nanna (ĉ. 1861)

### Kolekto de Jawlensky 
eta|dekstre|200px|Alexej von Jawlensky: *Nikita* (1910)
La muzeo posedas 57 pentraĵojn kaj 35 grafikaĵojn de la rusa pentristo Alexej von Jawlensky, kiu pasigis la lastajn 20 jarojn de sia vivo en Wiesbaden.

## Naturhistoriaj kolektoj 
En la naturhistoriaj kolektoj troviĝas ekspoziciaĵoj pri geologio kaj mineralogio, terhistorio, botaniko, bestoj kaj etnologio.

[eta|dekstre|300px|[Iĥtiosaŭro el Holzmaden]]

## Eksteraj ligiloj 
* Retejo de la Muzeo

Wiesbaden
Wiesbaden
Wiesbaden
Wiesbaden
Kategorio:Wiesbaden
Christian David

**Christian DAVID** (naskiĝinta la  en Ženklava/Moraviasilezia regiono, mortinta la  en Herrnhut) estis germanlingva morava misiisto protestantisma, verkisto kaj himnoverkisto. Li vojaĝis kiel misiisto de la Unuiĝo de fratoj al Gronlando kaj al indianoj amerikaj. Li estas konata kiel la verkinto de belaj himnoj; partoj troviĝas ekz. en la konata germanlingva eklezikanto "Sonne der Gerechtigkeit" de 1932.

## Vivo 
David estis katoliko je la komenco, laborante kiel ĉarpentisto kaj soldato. Li estis impresata de la pietisma movado kaj konvertiĝis en 1714. En 1722, li helpis al rifuĝintoj de Moravio eviti la kontraŭreformacion kaj venigis ilin al protestantisma Saksio. Samloke li kunfondis la Unuiĝon de fratoj helpante Nikolaus Ludwig von Zinzendorf. Kun Zinzendorf li konatiĝis en Görlitz; sur apuda Hutberg-monto ili konstruis la unuan ejon misian. David iris kiel misiisto de la herrnhut-anoj diversloken (Gronlando, Hollando, Livlando, Pensilvanio). Dum misiado en Gronlando, li kunfondis kun Matthias Stach kaj Christian Stach en 1733 la setlejon Neu-Herrnhut/Noorliit (hodiaŭ en la centro de Nuuk). La ĉi-tie en 1738 konstruita misia domo servis ĝis 2009 kiel ĉefa ejo de la Universitato de Gronlando.

David skribis la himnon "Seyd gegrüßt, zu tausendmahl", publikigita en 1728. Du jarcentojn poste, Otto Riethmüller elektis du el ĝiaj strofoj por la himno "Sonne der Gerechtigkeit", publikigita unue en 1932 en kantaro por junularoj *(Ein neues Lied)*. Kroma strofo estis aldonita al la himno en ekumena versio en 1971.

## Literaturo 
* Edita Sterik: *Mährische Exulanten in der erneuerten Brüderunität im 18. Jahrhundert*. Beiheft der Unitas Fratrum Nr. 20, Herrnhuter Verlag, Herrnhut, 2012
* Martin Brecht: *Geschichte des Pietismus, Bd. 2*. Vandenhoeck und Ruprecht, Göttingen, 1995, ISBN 3-525-55347-1

## Eksteraj ligiloj 
* Biografio ĉe NDB
* *Die Mähren aus dem Kuhländchen und die erneuerte Brüder-Unität*, PDF
* *Die Mähren – eine geistliche Quelle der Verbindung von Tschechen und Deutschen*, PDF

Kategorio:Germanaj protestantaj teologoj
Kategorio:Personoj de Moravio
Kategorio:Germanlingvaj verkistoj
Kategorio:Luteranaj misiistoj
Kategorio:Gronlando
Kategorio:Ekleziaj verkistoj
Kategorio:Germanaj himnoverkistoj
Kategorio:Germanaj misiistoj
Kategorio:Konvertitoj de katolikismo al luteranismo
36800 Katarinawitt

'*36800 *Katarinawitt''''' estas tre malgranda hela asteroido de la asteroida zono malkovrita la  de la germana amatora astronomo Jens Kandler elde la Publika Observatorio de Drebach (Saksio, Germanio).

## Nomo 
Ĝi estis nomita en honoro de la germana arta sketistino Katarina Witt. Ŝi estis Olimpika Ĉampionino en Sarajevo (1984) kaj Kalgario (1988) kaj kvar foje Mondĉampionino pri arta sketado. En 1999 ŝi estis elektita « Glacia Sketistino de la Jarcento » en Germanio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Jens Kandler
Kategorio:Astronomiaj objektoj malkovritaj en 2000
Son House

**Eddie James "Son" House, Jr.** (21a de Marto, 1902 – 19a de Oktobro, 1988) estis usona kantisto kaj gitaristo de Delta bluso. Li famiĝis pro sia ege emocia stilo de kantado kaj glitogitaro.

Post jaroj de malamikeco al tradicia muziko, kiel predikisto kaj dum kelkaj jaroj ankaŭ kiel preĝeja pastoro, li turniĝis al blusa muziko estante ankoraŭ nur 25jara. Li rapide disvolvigis unikan stilon aplikigante ritmajn manierojn, voĉan povon kaj emocian intensecon de sia predikado al la ĵus lernita muzikmaniero. Dum mallonga kariero interrompita de esteto en la farmoprizono Parchman, li disvolviĝis ĝis la punkto ke Charley Patton, iama blusartisto de la regiono de la Misisipa Delto, invitis lin kunhavi engaĝigojn kaj akompanon al registrosesio en 1930 por Paramount Records.

## Kelkaj diskoj 
* My Black Mama
* Dry Spell Blues
* Clarksdale Moan
* Mississippi County Farm Blues

## Notoj 
Kategorio:Usonaj blusaj kantistoj
Kategorio:Usonaj blusaj gitaristoj
Kategorio:Naskiĝintoj la 21-an de marto
Kategorio:Mortintoj la 19-an de oktobro
Fingroplukado

eta|240px|Fingroplukita gitaro.
**Fingroplukado** aŭ **Fingrostila gitarludado** estas la tekniko ludi gitaron per plukado de la kordoj rekte per la fingropintoj, fingrungoj aŭ ingoj ligitaj al fingroj, male al ebenludado (plukante unuopajn notojn per unusola plektro). La termino "fingrostilo" estas iome misa, ĉar ĝi estas en kelkaj tre diferencaj ĝenroj kaj stiloj de muziko — sed ĉefe, ĉar ĝi inkludas komplete diferencan teknikon, ne nur "stilo
n" de ludado, speciale per la gitarista pluka mano. Tiu termo estas ofte uzita sinonime kun *fingroplukado*, kvankam fingroplukado povas aludi ankaŭ al specifa tradicio de gitaro en popola muziko, bluso kaj kontreo en Usono.

## Vidu ankaŭ 
* Piedmonta bluso
* Marcin Patrzałek

Kategorio:Gitarludado
Kategorio:Ĵazo
Kategorio:Kontreo
Kategorio:Muzika praktiko
(36922) 2000 SN209

**(36922) 2000 SN209** estas malgranda, ne tre hela troja asteroido de Jupitero, kiuj orbitas proksime de la punkto de Lagrange L5 de la sistemo Suno-Jupitero.. Ĝi do estas ano de la tiel nomata « Troja Tendaro ».

## Malkovro 
Ĝi estis malkovrita la  en la kadro de la astronomia kampanjo « LINEAR » (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Notoj kaj referencoj 
## Eksteraj ligiloj 
* 
* 
* 

Kategorio:Trojaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2000
Jacob van Ruisdael

**Jacob van Ruisdael** (Harlemo, 1628 aŭ 1629 - Amsterdamo, verŝajne Harlemo, (entombigita je la 14-a de marto 1682) estis nord-nederlanda pentristo, desegnisto kaj akvafortisto, konata pro liaj pejzaĝoj kaj marvidaĵoj. Li apartenis al la plej bonaj pentristoj kiujn la Ora jarcento produktis.

[eta|maldekstra|400px|*Vidaĵo de la [Kastelo Bentheim*. 1653. Dublino, Nacia Galerio de Irlando.]]
[eta|maldekstra|400px|*Vidaĵo de [Amsterdamo ekde la skafaldoj de la nova urbodomo*. 1670-1673. Londono, Nacia Galerio.]]
[eta|maldekstra|400px|''[Ventmuelejo en Wijk bij Duurstede 1670]]

Kategorio:Naskiĝintoj en la 17-a jarcento
Kategorio:Nederlandaj pentristoj
Kategorio:Nederlandaj desegnistoj
Rosny-sur-Seine

**Rosny-sur-Seine** [ʁonisyʁsɛn] estas franca  situanta en departemento Yvelines, regiono Francilio.

Ĝiaj loĝantoj nomiĝas *Rosnéens*.

## Vidu ankaŭ 
* Komunumoj de Yvelines
* Rosny-sur-Seine (stacidomo)

## Eksteraj ligiloj 
* 


Kategorio:Komunumoj de Yvelines
Béla Mészöly Munkás

**Béla Mészöly Munkás** [mEsoj munkAŝ], laŭ hungarlingve kutima nomordo **Mészöly Munkás Béla** estis hungara pentristo. Lia origina familia nomo estis *Messinger* ĝis 1909, lia familia nomvarianto estis *Munkás-Mészöly*.

Béla Messinger http://www.kieselbach.hu/muvesz/meszoly-munkas-bela-_meszoly-munkas-bela__3575 naskiĝis la  en Budapeŝto, li mortis la  en Aŭŝvico (Nazia Germanio).

## Biografio 
Béla Messinger devenis el juda familio. Li frekventis judan gimnazion en sia naskiĝurbo, poste ekde 1907 la belartan akademion en Munkeno. Li vivis en Londono inter 1910-1912, poste li hejmenvenis. Li batalis dum la 1-a mondmilito. En 1920 li studvojaĝis en Eŭropo, plej longe en Nederlando, fine en Parizo. Li edziĝis en 1921, en la sekva jaro filo naskiĝis. En 1942 li estis arestita en Parizo, poste li deportiĝis al Aŭŝvico. Li plej ofte pentradis pejzaĝojn.

## Elektitaj ekspozicioj 
* Arthalo Budapeŝto (1924)
* Budapeŝto (1924-1938)
* Amsterdamo (1933)
* Barcelono (1934)
* Londono (1937)
* Parizo (1947)

## Elektitaj pentraĵoj 
* Horgász kunyhó
* Hegyvidéki város
* Tabán télen (1928)
* Kikötő a Temzén (1936)
* Göcseji falu (vidu la bildon!)
* Parkrészlet (vidu la bildon!)

## Elektitaj disĉiploj 
* István Cserepes

## Fontoj 
* hungarlingva biografio 
* hungarlingva biografio 

Mészöly Munkás - Göcsej village.jpg|Göcseji falu
Mészöly-Munkás - Detail of a Park.jpg|Parkrészlet

Kategorio:Hungaraj pentristoj
Kategorio:Hungaraj judoj
Kategorio:Budapeŝtanoj
36888 Škrabal

'*36888 *Škrabal'''* estas asteroido de la ĉefa asteroida zono malkovrita la 29-an de septembro 2000 de la ĉeĥa astronomo Petr Pravec kaj de la slovaka astronomo Peter Kušnirák elde la Observatorio de Ondřejov en la eponima vilaĝo Ondřejov (Prago-oriento, Ĉeĥio).

Ĝi esti nomata en honoro de la ĉeĥa konstruinĝeniero kaj amatora astronomo *Emil Škrabal'', kiu establis plurajn teknikajn instituciojn kaj desegnis astronomiajn instrumentojn. Li estas ano de la Ĉeĥa Societo pri la Interplaneda Materio kaj honora ano de la Ĉeĥa Astronomia Asocio.

## Eksteraj ligiloj
* 
* 
* 

 

Kategorio:Asteroidoj de la ĉefa zono
Kategorio:Malkovrita de Petr Pravec
Kategorio:Malkovrita de Peter Kušnirák
Kategorio:Astronomiaj objektoj malkovritaj en 2000
Ernő Metzner

**Ernő Metzner** [mecner], laŭ hungarlingve kutima nomordo **Metzner Ernő** estis hungara-germana-usonana pentristo, grafikisto, reĝisoro, scenaristo, kostumisto, dekoraciisto. 

Ernő Metzner https://www.imdb.com/name/nm0582786/ naskiĝis la  en Szabadka (Aŭstrio-Hungario, Hungara reĝlando, nuntempa Subotica en Serbio), li mortis la  en Holivudo (Los Angeles, Kalifornio, Usono).

## Biografio 
Ernő Metzner studis en arta altlernejo en Budapeŝto (la fontoj estas kontraŭdiraj, kie el la du altlernejoj). Inter 1912 kaj 1919 liaj ilustraĵoj aperis en pluraj gazetoj. Dum la 1-a mondmilito li estis soldato, sed li havis eblecon lerni kaj ekspozicii, li estis ne longe en Artistkolonio (Nagybánya). Inter 1920 kaj 1927 li estis dekoraciisto aŭ kostumisto pri filmoj, poste 2 jarojn li estis jam reĝisoro. En 1933 li edziĝis, poste li migris al Anglio pro la nazioj. Inter 1941–1947 li laboris en Holivudo.

## Elektitaj filmoj 
* 1920: Sumurun (dekoraciisto)
* 1921: Die Verschwörung zu Genua (kostumisto)
* 1923: I.N.R.I. (dekoraciisto, kostumisto)
* 1927: Naftalin (reĝisoro)
* 1928: Polizeibericht Überfall (reĝisoro, scenaristo, lia ĉeffilmo)
* 1930: Rivalen im Weltrekord (reĝisoro, scenaristo, dekoraciisto)
* 1935: The Tunnel (dekoraciisto)
* 1941: New Wine (dekoraciisto)
* 1947: The Macomber Affair (dekoraciisto)

## Elektitaj pentraĵoj 
* Memportreto (krajondesegnaĵo)
* Vira portreto (1923)

## Fontoj 
* hungarlingva biografio kun memportreto
* anglalingva biografio
* germanlingva biografio

Kategorio:Hungaraj pentristoj
Kategorio:Hungaraj grafikistoj
Kategorio:Hungaraj reĝisoroj
Kategorio:Germanaj reĝisoroj
Kategorio:Hungaraj scenaristoj
Kategorio:Hungaraj kostumistoj
Kategorio:Hungaraj dekoraciistoj
Kategorio:Hungardevenaj usonanoj
(36941) 2000 SV239

**(36941) 2000 SV239** estas malgranda ne tre hela asteroido de la ekstera asteroida zono, ano de la Hilda grupo, tie estas en orbita resonanco 3:2 kun Jupitero.

## Malkovro 
Ĝi estis malkovrita la  far'de la teamo de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Eksteraj ligiloj 
* 
* 
* 

Kategorio:Hilda grupo
Kategorio:Malkovrita de LINEAR
Kategorio:Astronomiaj objektoj malkovritaj en 2000
Okcidenta Memfiso (Arkansaso)

**Okcidenta Memfiso**, kaj en angla *West Memphis* estas la plej granda urbo en la Kantono Crittenden, Arkansaso, Usono. La loĝantaro estis de 26,245 en la popolnombrado de 2010, kio rangigis ĝin kiel la 18a plej granda urbo en la ŝtato, malantaŭ Bella Vista. Ĝi estas parto de la metropola areo de Memfiso, kaj ĝi situas rekte trans la Misisipo el Memfiso.

eta|maldekstre|Southland Greyhound Park (2008).

Okcidenta Memfiso estas unu el nur du urboj en Arkansaso (kun Hot Springs) kie eblas vetludado.

## Notoj 
Kategorio:Urboj de Arkansaso
Memfisa bluso

[eta|250px|dekstra|[Partituro de "The Memphis Blues".]]
La **Memfisa bluso** estas stilo de blusa muziko kreita el la 1910-aj al la 1930-aj jaroj fare de muzikistoj en la areo de Memfiso, kiel Frank Stokes, Sleepy John Estes, Furry Lewis kaj Memphis Minnie. La stilo estis populara en vodevilo kaj medicinaj spektakloj (ĉarlatanoj) kaj estis asocia kun Beale Street, ĉefa distra areo en Memfiso; W. C. Handy, nome "Father of the Blues" (Patro de Bluso), publikigis la kanton "The Memphis Blues". En vortumado, tiu esprimo estis uzita por priskribi depriman farton.

## Historio 
Aldone al la gitar-bazita bluso, la kruĉobandoj, kiaj tiu de Gus Cannon nome Jug Stompers kaj la Memfisa Kruĉobando, estis tre popularaj praktikantoj de Memfisa bluso. La stilo de kruĉobandoj emfazis la danceblajn, sinkopajn ritmojn de frua ĵazo kaj uzis ampleksan gamon de aliaj popolmuzikaj stiloj. Ĝi estis ludita per simplaj, foje hejmfaritaj, instrumentoj kiaj harmonikoj, violonoj, mandolinoj, banĝoj, kaj gitaroj, akompanataj de lavtabuloj, zumiloj, buŝharpoj kaj kruĉoj blovitaj por anstataŭi la bason.

### Elektra bluso 
Post la Dua Mondmilito, ĉar afrik-usonanoj lasis la zonon de la Misisipa Delto kaj aliajn malriĉajn areojn de Suda Usono por aliri al urbaj areoj, multaj muzikistoj venis al la blusa scenejo de Memfiso, kaj ŝanĝis la klasikan sonstilon de la Memfisa bluso. Muzikistoj kiaj Howlin' Wolf, Willie Nix, Ike Turner, kaj B.B.King ludis ĉe Beale Street kaj en Okcidenta Memfiso kaj registris kelkajn el la diskoj de klasika elektra bluso, ritmenbluso kaj rokenrolo por markoj kiaj tiu de Sam Phillips nome Sun Records. Sun registris muzikpecojn de Howlin' Wolf (antaŭ li translokiĝis al Ĉikago), Willie Nix, Ike Turner, B.B.King kaj aliaj. Elektra Memfisa bluso montris "eksplodan, disformitan elektran gitarludadon, ŝtormecan tamburadon, kaj ardajn, deklamecajn voĉojn." Muzikistoj ofte asociitaj kun Sun Records estis Joe Hill Louis, Willie Johnson kaj Pat Hare.

## Memfisblusajn muzikistoj 
* Albert King
* B. B. King
* Bobby Sowell
* Doctor Ross
* Elvis Presley
* Frank Stokes
* Furry Lewis
* Gus Cannon
* Howlin' Wolf
* Ida Cox
* James Cotton
* Joe Hill Louis
* John Lee Hooker
* Junior Parker
* Junior Wells
* Little Milton
* Memphis Minnie
* Mississippi John Hurt
* Mose Vinson
* Noah Lewis
* Pat Hare
* Sleepy John Estes
* Robert Wilkins
* Rosco Gordon
* Willie Johnson
* Willie Nix

## Vidu ankaŭ 
* Elektra bluso

## Notoj 
Kategorio:Bluso-stiloj
Kategorio:Tenesio